Diari Oficial de la Generalitat Valenciana


Sumari del DOGV 9508, del 10-01-2023 (2022/12732)

RESOLUCIÓ de 14 de desembre de 2022, de la Conselleria d'Educació, Cultura i Esport, per la qual es concedeix la modificació de l'autorització del centre d'ensenyaments esportius FVCV, de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/12554


Data del document
:   14-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de desembre de 2022, de la Conselleria d'Educació, Cultura i Esport, per la qual es concedeix la modificació de l'autorització del centre d'ensenyaments esportius FVCV, de València. [2022/12552]  
Antecedents de fet  
  
Primer. Mitjançant la Resolució de 9 de desembre de 2014, de la Conselleria d'Educació, Cultura i Esport, es va autoritzar l'obertura i funcionament del centre d'ensenyaments esportius FVCV, codi de centre 74335351, de València per a la impartició de l'ensenyament de grau mitjà de vela amb aparell fix i vela amb aparell lliure i de l'ensenyament de grau superior de vela amb aparell fix i vela amb aparell lliure.  
Segon. Mitjançant l'Ordre 28/2021, de 5 d'octubre, de la Conselleria d'Educació, Cultura i Esport s'autoritza al centre, en la modalitat semipresencial o a distancia, la impartició del bloc específic del grau mitjà de tècnic/a esportiu/iva en vela amb aparell fix i en vela amb aparell lliure i el grau superior de tècnic/a esportiu/iva superior en vela amb aparell fix i en vela amb aparell lliure.  
Tercer. En data 14 de juny de 2019, el representant legal de la Federació de Vela de la Comunitat Valenciana, va sol·licitar la modificació del centre d'ensenyaments esportius FVCV per a la impartició del bloc específic del cicle inicial i del cicle final del grau mitjà de tècnic/a esportiu/iva de piragüisme d'aigües tranquil·les i del grau superior de tècnic/a esportiu/iva superior de piragüisme d'aigües tranquil·les en la modalitat presencial.  
Quart. El centre utilitzarà las instal·lacions esportives de l'Escola Municipal de Vela de l'Ajuntament de València.  
Cinqué. A més, el centre utilitzarà les instal·lacions del centre docent privat Sagrada Familia Patronato Juventud Obrera, codi de centre 16249400, de València.  
Sisé. Per a la impartició dels ensenyaments sol·licitats, la Federació de Vela aporta conveni marc de col·laboració amb la Federació de Piragüisme, de data 25 d'abril de 2019.  
Seté. La clàusula segona del conveni marc estableix que «s'establiran els convenis específics on es recullen projectes o programes d'actuació concreta (?)».  
A aquest efecte, consta en l'expedient conveni específic de col·laboració, de data 12 d'agost de 2019, entre la Federació de Piragüisme de la Comunitat Valenciana i la Federació de Vela de la Comunitat Valenciana per al desenvolupament del curs del cicle inicial del grau mitjà de tècnic/a esportiu/iva de piragüisme.  
Huité. En data 29 de gener de 2022, el Servei d'Ordenació i Gestió d'Ensenyaments Professionals de la Direcció General de Formació Professional i Ensenyaments de Règim Especial d'aquesta conselleria emet un informe favorable respecte de la sol·licitud.  
Nové. En data 19 de juliol de 2020, el Servei d'Infraestructures Educatives de la Direcció General d'Infraestructures Educatives d'aquesta conselleria emet un informe favorable respecte de la sol·licitud.  
Desé. En data 20 de juliol de 2022, la Direcció General de Centres Docents va emetre un informe favorable sobre l'adequació al que es disposa en la legislació aplicable, de les instal·lacions proposades quant a espais educatius.  
Onzé. En data 24 d'octubre de 2022, la Direcció Territorial d'aquesta conselleria a València emet proposta favorable de la sol·licitud amb base en els informes favorables emesos per la Unitat Tècnica de Construccions, de data 2 de setembre de 2022, respecte de les instal·lacions i per la Inspecció d'Educació, de data 11 d'octubre de 2022, respecte de les titulacions del professorat que impartirà els ensenyaments que s'autoritzen.  
Dotzé. En data 11 de novembre de 2022, se signa el conveni entre la Generalitat Valenciana i la Federació de Vela per a concordar l'oferta formativa dels ensenyaments conduents a l'obtenció dels títols oficials de tècnic/a esportiu/iva i tècnic/a esportiu/iva superior en l'especialitat de piragüisme.  
Tretzé. En data 11 de novembre de 2022, el representant legal de la Federació de Vela de la Comunitat Valenciana presenta la seua renúncia a impartir el bloc comú dels títols oficials del grau mitjà de tècnic/a esportiu/iva en vela amb aparell fix i en vela amb aparell lliure i el grau superior de tècnic/a esportiu/iva superior en vela amb aparell fix i en vela amb aparell lliure.  
  
A aquests antecedents de fet són aplicables els següents  
  
Fonaments de dret  
  
Primer. De conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament, i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. L'article 17.1.c del Decret 132/2012, de 31 d'agost, del Consell pel qual es regulen els ensenyaments esportius de règim especial a la Comunitat Valenciana estableix que «la conselleria competent en matèria d'educació podrà establir convenis, en què una de les parts és la Generalitat, a fi que els ensenyaments del bloc comú es puguen oferir en un centre, siga quina siga la modalitat que impartisca, i la resta d'ensenyaments en un altre centre diferent, tot això sense perjudici de l'establit en l'article 37 d'aquest decret».  
A aquest efecte, en data 11 de novembre de 2022, se signa el conveni entre la Generalitat Valenciana i la Federació de Vela de la Comunitat Valenciana, representada pel seu president, que permeta «concordar l'oferta formativa dels ensenyaments conduents a l'obtenció dels títols oficials de tècnic/a esportiu/iva i tècnic/a esportiu/iva superior en les diferents modalitats de piragüisme».  
Tercer. Tenint en compte les peculiaritats dels ensenyaments esportius, així com els condicionants d'estacionalitat i temporalitat que influeixen en algunes de les modalitats i especialitats esportives, l'article 15 del Decret 132/2022 estableix una sèrie de mesures de flexibilització.  
  
D'acord amb l'article 6.1 de la Resolució de 15 de juliol de 2022, del secretari autonòmic d'Educació i Formació Professional per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana durant el curs 2022-2023, s'entén per flexibilització horària «qualsevol proposta temporal que inicie el període lectiu amb posterioritat al 31 d'octubre de 2022 i/o finalitze abans o després de la data estipulada com a final de curs per a aquests ensenyaments per la norma que fixe el calendari escolar per al curs 2022-2023».  
Ateses aquestes consideracions, la modificació de l'autorització de les especialitats sol·licitades per la titularitat del centre tindrà efectes a partir del moment en què es dicte la resolució d'autorització.  
  
Quart. Vist que es compleixen els requisits exigits en el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim general, específicament en el Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, el Reial decret 981/2015, de 30 d'octubre, pel qual s'estableixen els títols de tècnic/a esportiu/iva en piragüisme d'aigües braves, tècnic/a esportiu/iva en piragüisme d'aigües tranquil·les i tècnic/a esportiu/iva en piragüisme recreatiu guia en aigües braves i es fixen el seu currículum bàsic i els requisits d'accés i el Reial decret 983/2015, de 30 d'octubre pel qual s'estableixen els títols de tècnic/a esportiu/iva superior en piragüisme d'aigües braves, tècnic/a esportiu/iva superior en piragüisme d'aigües tranquil·les i tècnic/a esportiu/iva superior en piragüisme recreatiu guia en aigües braves i es fixen el seu currículum bàsic i els requisits d'accés.  
  
Vistos els antecedents de fet i considerats els fonaments de dret, resolc:  
  
Primer  
Autoritzar la modificació del centre docent privat d'ensenyaments esportius que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 73124503.  
Denominació genèrica del centre: centre d'ensenyaments esportius.  
Denominació específica del centre: FVCV.  
Titularitat: Federació de Vela de la Comunitat Valenciana.  
Domicili: c/ Poeta Ricardo Sanmartín, número 3.  
Localitat: València (46556).  
Província: València.  
S'autoritza la impartició del bloc específic del grau mitjà del títol de tècnic/a esportiu/iva en piragüisme en aigües tranquil·les amb la següent composició:  
- 2 unitats del cicle inicial amb 20 llocs escolars per unitat.  
- 2 unitats del cicle final amb 20 llocs escolars per unitat.  
S'autoritza la impartició del bloc específic del grau superior del títol de tècnic/a superior en piragüisme en aigües tranquil·les amb la següent composició:  
- 1 unitat del cicle final amb 20 llocs escolars en torn de vesprada.  
  
D'acord amb el que s'autoritza en aquesta resolució, la configuració final del centre queda de la següent manera:  
  
Modalitat presencial:  
  
- Bloc específic del grau mitjà del títol de tècnic/a esportiu/iva en vela amb aparell fix:  
1 cicle inicial amb 30 llocs escolars.  
1 cicle final amb 30 llocs escolars.  
  
- Bloc específic del grau mitjà del títol de tècnic/a esportiu/iva en vela amb aparell lliure:  
1 cicle inicial amb 30 llocs escolars.  
1 cicle final amb 30 llocs escolars.  
  
- Bloc específic del grau superior del títol de tècnic/a superior en vela amb aparell fix  
1 cicle final amb 30 llocs escolars.  
  
- Bloc específic del grau superior del títol de tècnic/a superior en vela amb aparell lliure  
1 cicle final amb 30 llocs escolars.  
  
- Bloc específic del grau mitjà del títol de tècnic/a esportiu/iva en piragüisme en aigües tranquil·les:  
- 2 unitats del cicle inicial amb 20 llocs escolars per unitat.  
- 2 unitats del cicle final amb 20 llocs escolars per unitat.  
  
- Bloc específic del grau superior del títol de tècnic/a superior en piragüisme en aigües tranquil·les:  
- 1 unitat del cicle final amb 20 llocs escolars en torn de vesprada.  
  
Modalitat semipresencial:  
  
- Bloc específic del grau mitjà del títol de tècnic/a esportiu/iva en vela amb aparell fix:  
1 cicle inicial amb 45 llocs escolars.  
1 cicle final amb 45 llocs escolars.  
  
- Bloc específic del grau mitjà del títol de tècnic/a esportiu/iva en vela amb aparell lliure:  
1 cicle inicial amb 45 llocs escolars.  
1 cicle final amb 45 llocs escolars.  
  
- Bloc específic del grau superior del títol de tècnic/a superior en vela amb aparell fix  
1 cicle final amb 45 llocs escolars.  
  
- Bloc específic del grau superior del títol de tècnic/a superior en vela amb aparell lliure  
1 cicle final amb 45 llocs escolars.  
  
Segon  
D'acord amb l'exposat en el fonament de dret tercer d'aquesta resolució, aquesta resolució de modificació de l'autorització tindrà els seus efectes acadèmics a partir de la data en què aquesta es dicte i mentre la titularitat del centre mantinga la cessió i ús de les instal·lacions esportives de l'Escola Municipal de Vela de l'Ajuntament de València i del centre docent privat Sagrada Familia Patronato Juventud Obrera, codi de centre 28821273, de València.  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 14 de desembre de 2022.- El secretari autonòmic d'Educació i Formació Professional: Miguel Soler Gracia.